CELEX: 62021TN0232
Language: et
Date: 2021-05-03 00:00:00
Title: Kohtuasi T-232/21: 3. mail 2021 esitatud hagi – Saure versus komisjon

21.6.2021   
            
            
               ET
            
            
               Euroopa Liidu Teataja
            
            
               C 242/52
            
         
      3. mail 2021 esitatud hagi – Saure versus komisjon
      (Kohtuasi T-232/21)
      (2021/C 242/73)
      Kohtumenetluse keel: saksa
      
         Pooled
      
      
         Hageja: Hans-Wilhelm Saure (Berliin, Saksamaa) (esindaja: advokaat C. Partsch)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  ühistada otsus, millega komisjon jättis rahuldamata hageja taotluse tutvuda komisjoni dokumentidega (toimik Gestdem 2021/0550), keeldudes andmast hagejale koopiaid kogu kirjavahetusest, mida ta oli alates 1. aprillist 2020 pidanud äriühinguga AstraZeneca plc või tema tütarühingutega, Saksamaa liidukantseleiga või Saksamaa terviseministeeriumiga äriühingu AstraZeneca plc või tema tütarühingute suhtes, ning mis puudutab eelkõige AstraZeneca plc pakutud COVID-19 vaktsiinide koguseid ja nende tarneaegu.
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide: hagejal on õigus tutvuda Euroopa Komisjoni vaidlusaluste dokumentidega vastavalt määruse (EÜ) nr 1049/2001 (1) artikli 2 lõikele 1. Komisjoni keeldumine rikub seda tingimust.
               
            
                  2.
               
               
                  Teine väide: ükski määruses (EÜ) nr 1049/2001 ette nähtud erand ei takista hagejale dokumentidega tutvumise lubamist. Komisjon ei esitanud keeldumise põhjendusi ning selliseid keeldumise põhjusi ei näigi olevat.
               
            
         (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331).